De Regionale Færdselssikkerhedsudvalgs kampagne "Se Hinanden" er en del af Træf på Toppen i Skagen, hvor mellem 6000 og 8000 motorcyklister mødes i Skagen.

Med fokus på mødet mellem motorcyklister og bilister er De Regionale Færdselssikkerhedsudvalgs kampagne "Se Hinanden" med til MC-træf i Skagen i disse dage, i et forsøg på at gøre trafikanter bedre til at holde øje med hinanden i trafikken. - Det er de små ting, der tæller - også i ulykker med motorcyklister involveret, fortæller Vagn Bech, der er formand for Nordjyllands Færdselssikkerhedsudvalg. For at fange motorcyklisternes opmærksomhed til Træf på Toppen, vil eventpiger gå rundt på pladsen og dele brochure ud.